Συζήτηση:Ρένος Αποστολίδης

message: Οι συντάκτες του παρόντος λήμματος ευχαριστούν τον κ. Ήρκο Αποστολίδη για τις διορθώσεις και τις υποδείξεις του.
Αν και εκτιμώ το συγγραφικό έργο του Αποστολίδη, το άρθρο είναι συζητήσιμο, γιατί αυτή που το έβαλε στην Βικιπαίδεια στοχεύει στην προβολή του ιστοχώρου renosapostolidis.gr. Επίσης, δεν γίνεται καμία αναφορά στις «σκοτεινές» πλευρές του συγγραφέα: τον ιδιόρυθμο χαρακτήρα του, το ιδιόρυθμο αναρχισμό του, αλλά και την παραλίγο συνεργασία του με την Χούντα.--Flashdart2 18:17, 27 Μαρτίου 2006 (UTC)
replies: text: Προσωπικά δεν είμαι τόσο βέβαιος ότι στόχος του άρθρου είναι η προβολή της ιστοσελίδας, από τη στιγμή που έχει γράψει και κείμενο για το συγγραφέα εκτός της παραπομπής στην συγκεκριμένη ιστοσελίδα, η οποία μάλιστα μου φαίνεται πολύ λογικό να χρησιμοποιηθεί ως εξωτερικός σύνδεσμος. Επίσης το κείμενο δεν φαίνεται να είναι αντιγραφή. H ένδειξη POV σε ποιά σημεία του άρθρου αναφέρεται; Αν υπάρχουν ελλείψεις τότε πρέπει να προστεθούν στοιχεία αλλά ίσως μπορεί να σημειωθεί για επέκταση ή βελτίωση. --Dada 22:58, 27 Μαρτίου 2006 (UTC)
replies: text: :::Βελτίωσα κατά πολύ το κείμενο, αλλά θα επιθυμούσα ο πρώτος χρήστης να επιβεβαιώσει την αλήθεια των γραφόμενων (μιας και είναι κοντά στους κληρονόμους του Αποστολίδη).--Flashdart2 17:12, 29 Μαρτίου 2006 (UTC)
Flashdart2, πολυ εποικοδομητικές οι παρεμβάσεις σου. Το κείμενο βελτιώθηκε και συμπληρώθηκε ουσιαστικά.  Μόλις επικοινώνησα με τον Ήρκο Αποστολίδη και του διάβασα όλο το κείμενο. Ελπίζω μέχρι αύριο να έχω κάνει κάποιες διορθώσεις που μου επισήμανε. Συνεχίζω στην δική σου σελίδα τη συζήτηση.
thread_title: Ευχαριστίες

message: Αγαπητοί φίλοι, γειά σας
θα έλεγα ότι το άρθρο είναι γενικά καλό, μετά μια καλή ματιά που του έριξα. Θα έλεγα ότι οι "συντάκτες" του άρθρου με τις γνώσεις που έχουν και τις διασυνδέσεις του με την οικογένειά του να συμπληρώσουν τα στοιχεία για τις υποψηφιότητες του Ρένου Αποστολίδη το 1963-64 (βουλευτικές εκλογές 1963 και δημοτικές 1964), όχι για να δούμε προς τα που έκλινε, αλλά για χάριν της σφαιρικότητας των πληροφοριών.--Teles 18:35, 4 Φεβρουαρίου 2007 (UTC)
thread_title: Μια προτροπή

message: Επίσης "χάριν της σφαιρικότητας των πληροφοριών", θα έπρεπε να συμπληρωθεί, για την επίθεση ενάντια στη Βουλή το 1964, η έκφραση "επικεφαλής οργισμένου πλήθους" και να γίνει "επικεφαλής οργισμένου πλήθους ακροδεξιών, ή αναρχικών". Και φυσικά είναι ιστορικό λάθος να γράφει το άρθρο ότι η εισβολή στη Βουλή έγινε "μετά το τέλος μιας διαδήλωσης", γιατί καμιά διαδήλωση ακροδεξιών ή αναρχικών δεν είχε γίνει το 1964 γενικά και εκείνη την ημέρα ειδικότερα. Εκτός και επρόκειτο για διαδήλωση της αριστεράς, αλλά τότε η έκφραση "μετά το τέλος μιας διαδήλωσης" είναι τουλάχιστον ατυχής, γιατί αφήνει την εντύπωση ότι τα άτομα που εισέβαλαν στη  Βουλή προέρχονταν από τη διαδήλωση, ή ότι η ίδια η διαδήλωση εβάδισε ενάντια στη Βουλή. Αν ο συντάκτης του άρθρου διαφωνεί με αυτά, ας αναφέρει την πηγή του άρθρου του, ή των συγκεκριμένων σημείων. Ευχαριστώ. 
--Πάνος193 08:21, 1 Οκτωβρίου 2010 (UTC)
thread_title: Μια συμπλήρωση

message: Τελικά, ήταν (ακρο)δεξιοί και όχι αναρχικοί, όπως προκύπτει από το δημοσίευμα στο Έθνος-Online, στις 3/10/2009. Αντιγράφω : 
"ΠΡΙΝ ΑΠΟ ΤΗΝ ΑΠΟΣΤΑΣΙΑ
Εισβολή με ξύλο κατά βουλευτών της Εν. Κέντρου
Παραμονές των δημοτικών εκλογών του 1964 λίγοι ήταν δυνατό να προβλέψουν ότι η πανίσχυρη κυβέρνηση του Γεωργίου Παπανδρέου θα ανατρεπόταν σε έναν χρόνο με το παλατιανό πραξικόπημα και την αποστασία. Ακόμα λιγότεροι άκουγαν τις ερπύστριες των τανκς που θα έκλειναν τη Βουλή τον Απρίλιο του 1967.
Τη δυσαρέσκεια του αμερικανικού παράγοντα για τις εξελίξεις στην Ελλάδα αντιλήφθηκε ο πρωθυπουργός του 53% Γεώργιος Παπανδρέου με την επίσκεψή του στην Ουάσιγκτον και τη συνάντησή του με τον πρόεδρο Λίντον Τζόνσον. 
Στην Ελλάδα η Δεξιά δεν εννοεί να χωνέψει ότι την κυβερνητική εξουσία έχει αναλάβει το δημοκρατικό κέντρο. 
Στις 3 Ιουλίου 1964, ημέρα Πέμπτη, συμβαίνει το πρωτοφανές στα χρονικά της Βουλής επεισόδιο. Τριακόσια άτομα με πλακάτ υπέρ του Κωνσταντίνου Καραμανλή εισβάλλουν στην αίθουσα της Βουλής την ώρα της συζήτησης του Κυπριακού. Χτυπούν βουλευτές της Ενωσης Κέντρου και απομακρύνονται. 
Μεταξύ των συλληφθέντων είναι και ο λογοτέχνης Ρένος Αποστολίδης, υποψήφιος βουλευτής με τον Σπύρο Μαρκεζίνη στις προηγηθείσες εκλογές και νυν υποψήφιος δημοτικός σύμβουλος Αθήνας με τον δεξιό συνδυασμό του Γιώργου Πλυτά. Ο Ρένος Αποστολίδης συμπεριλαμβανόταν στους συλληφθέντες εκείνο το βράδυ. Οδηγήθηκε στο Φρουραρχείο της Βουλής κι από εκεί στον εισαγγελέα. Δικάστηκε και καταδικάστηκε σε δυόμισι χρόνια φυλακή, ποινή από την οποία εξέτισε μόνο τρεις μήνες στις Φυλακές Καλλιθέας."
Μάλλον, πρέπει να γίνει αναθεώρηση πολλών σημείων του άρθρου, από ότι διαπίστωσα διαβάζοντάς το. Θα ψάξω και για άλλες πηγές και θα επανέλθω.
--Πάνος193 17:57, 1 Οκτωβρίου 2010 (UTC)
thread_title: Συμπλήρωση στη συμπλήρωση

message: Γεια σας, αγαπητά μέλη της Βικιπαίδειας. Σας γράφω αυτές τις γραμμές για να σας ενημερώσω ότι βρήκα τυχαία την πηγή που λείπει για την εξής φράση σ' ετούτο το άρθρο "ορκίστηκε να ρίξει μήτε μία σφαίρα και να καταγράψει ό,τι ζούσε επί δυόμισι χρόνια". Θα μπορέσετε εσείς να ακούσετε τον ίδιο τον Ρένο σ' αυτή την συνέντευξη να πει εκείνο που λέει το άρθρο, ακριβώς στα λεπτά 1:00 έως 1:12 http://www.youtube.com/watch?v=_HyMn4bspao&feature=relmfu Να με συγχωρείτε αλλά αφού δεν ξέρω να δηλώσω την πηγή στο άρθρο (με τους κανόνες μορφής που πρέπει), θεωρώ προτιμότερο να το βάλετε 'σεις που ξέρετε καλύτερα από μένα. Καλή δουλειά!
 79.146.33.243 00:19, 1 Οκτωβρίου 2012 (UTC)
thread_title: Πρόσθεση πηγής

message: Έκανα μικρή αναθεώρηση του λήμματος. Γενικά ο Ρένος Αποστολίδης έχει την πλήρη εκτίμηση όλου του πολιτικού φάσματος από την αναρχία(!) μέχρι την ακροδεξιά, για αυτό θεωρώ ότι έχει υπάρξει μια "έκπτωση" στις πολιτικές του επιλογές. Θεωρώ ότι το έργο του είναι πολύ σπουδαίο, και δεν πειράζει αν έκανε 1 ή 2 πολιτικά λάθη τα οποία και περιφραστικά σημειώνω. Είμαι ανοιχτός στις όποιες διορθώσεις αν έχω αδικήσει κάτι. Θεωρώ όμως ότι το σχήμα του Ρένου Αποστολίδη ακολουθεί αυτό του πατέρα του, δηλαδή ένας δρόμος από τα αριστερά(ΕΑΜ) στα δεξιά(μαζί με την ΕΚΟΦ), ο οποίος στο τέλος λόγω πολιτισμικής συμπάθειας καταλήγει στα αριστερά. --Istoria1944 (συζήτηση) 13:31, 21 Απριλίου 2015 (UTC)
thread_title: Αναθεώρηση